Höfundar mátu og báru saman standandi ofanjarðarlífmassa og þar með kolefnisforða í trjágróðri í tveimur landsúttektum sem framkvæmdar voru á náttúrulegum birkiskógum á Íslandi 20 ára millibili til með að leggja mat á hvort lífmassinn eða kolefnisforðinn ofanjarðar hefði aukist eða minnkað á landsvísu eftir 1988 . Þessi viðamikla rannsókn leiddi í ljós að í náttúrlegu birkilendi á Íslandi sem þegar var skógi vaxið 1987 - 1988 hafði ofanjarðarlífmassi ekki breyst marktækt til 2005 - 2011 . Hinsvegar kom í ljós í seinni úttektinni að útbreiðsla birkiskóga hafði aukist um 12.900 ha á tímabilinu og á þeim svæðum stóðu nú um 37 þúsundir tonna ( 37 Gg ) af viði . Heildar standandi ofanjarðarlífmassi allra birkiskóga landsins 2005 - 2011 , með nýgræðunum , var 1.455 þúsundir tonna af viði . Þrátt fyrir að ekki hafi orðið marktækt breyting á standandi lífmassa í öllum eldri birkiskógum landsins á athugunartímabilinu , þar sem vöxtur og afföll vegast saman , þá kom í ljós marktækt línulegt samband milli mælds árhringaaldurs birkiskóga og lífmass þeirra sem svaraði til árlegrar aukningar í ofanjarðarlífmassa upp á 348 kg þurrvigtar á hvern hektara skógar .